Fyrir áramótin höfðu 134 fyrirtæki og stofnanir öðlast jafnlaunavottun . Hjá þessum aðilum starfa sextíu þúsund starfsmenn . Samkvæmt upplýsingum frá Hagstofu Íslands eru að jafnaði um tvö hundruð þúsund starfandi á landinu á hverjum tíma . Við setningu laga nr. 56 / 2017 um jafnlaunavottun var áætlað að lögin myndu ná til um 1.200 fyrirtækja , alls u.þ.b. 147 þúsund starfsmanna eða um 80% launafólks á landinu . Samkvæmt ofangreindum tölum nær jafnlaunavottun nú þegar til 40% þeirra starfsmanna sem lögin taka til . Alls áttu 269 fyrirtæki og stofnanir að vera komin með jafnlaunavottun um þessi áramót . Lög um jafnlaunavottun tóku gildi 1. janúar 2018 og ná til fyrirtækja og stofnana með fleiri en 25 starfsmenn að jafnaði á ársgrundvelli . Framkvæmd laganna var skipt í áfanga og skyldu stærstu fyrirtæki landsins með fleiri en 250 starfsmenn öðlast jafnlaunavottun fyrir 31. desember 2019 . Sami tímafrestur var settur fyrir opinbera aðila sem eru meira en að hálfu í eigu ríkisins og þar sem 25 eða fleiri starfsmenn starfa á ársgrundvelli . Síðasti áfanginn verður við árslok 2022 , þegar öll fyrirtæki með fleiri en 25 starfsmenn skulu hafa öðlast jafnlaunavottun .